חוק להסדרת אירוע הילולת רבי שמעון בר יוחאי בהר מירון (הוראת שעה) (תשפ"ג)

{{ח:התחלה}}
{{ח:כותרת|חוק להסדרת אירוע הילולת רבי שמעון בר יוחאי בהר מירון (הוראת שעה), התשפ״ג–2023}}

{{ח:פתיח-התחלה}}
{{ח:מאגר|2204276}} {{ח:תיבה|ס״ח תשפ״ג, 100|חוק להסדרת אירוע הילולת רבי שמעון בר יוחאי בהר מירון (הוראת שעה)|https://fs.knesset.gov.il/25/law/25_lsr_2161122.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אוהל נוחות“ – מחסה ארעי המשמש בזמן ההילולה את המגיעים למתחם מירון;
{{ח:ת|סוג=הגדרה}} ”אוהל תפילה ושירה“ – מבנה ארעי המשמש בזמן ההילולה את המגיעים למתחם מירון לתפילה, לשירה ולנגינה;
{{ח:ת|סוג=הגדרה}} ”אירוע ההדלקה המרכזי“ – אירוע הדלקה המתקיים במתחם קבר רבי שמעון בר יוחאי;
{{ח:ת|סוג=הגדרה}} ”אירוע נוסף“ – אירוע שאינו אירוע ההדלקה המרכזי, שמתקיים בו אחד מאלה לפחות:
{{ח:תתת|(1)}} הוא כולל התכנסות של שלוש מאות אנשים או יותר;
{{ח:תתת|(2)}} ייעשה במסגרתו שימוש באמצעי עזר לאירועים;
{{ח:תתת|(3)}} תבוצע במסגרתו הדלקה;
{{ח:ת|סוג=הגדרה}} ”אמצעי עזר לאירועים“ – אוהל, במה, גנרטור, גשר תאורה, יציעים לקהל, טריבונות, מערכת הגברה שאינה מערכת פרטית, מיתקן הדלקה, וכל מבנה או מיתקן אחר שנעשה בהם שימוש במסגרת האירוע, בין שהם קבועים ובין שהם ארעיים;
{{ח:ת|סוג=הגדרה}} ”הדלקה“ – כל הדלקת אש יזומה, ובכלל זה הדלקת אבוקות ולפידים, אך למעט הדלקת אש בתוך מיתקן ייעודי להכנת אוכל ולמעט הדלקת נרות נשמה במקום שיועד לכך;
{{ח:ת|סוג=הגדרה}} ”היתר שהייה“ – היתר שהייה לפי {{ח:פנימי|סעיף 3|סעיף 3}} במתחם מירון או במתחם קבר רבי שמעון בר יוחאי, לפי העניין;
{{ח:ת|סוג=הגדרה}} ”זמן ההילולה“ – התקופה המתחילה ביום י״ז באייר התשפ״ג (8 במאי 2023) בשעה 7:00 ומסתיימת ביום י״ט באייר התשפ״ג (10 במאי 2023) בשעה 8:00;
{{ח:ת|סוג=הגדרה}} ”חוק הבטיחות“ – {{ח:חיצוני|חוק הבטיחות במקומות ציבוריים|חוק הבטיחות במקומות ציבוריים, התשכ״ג–1962}};
{{ח:ת|סוג=הגדרה}} ”חוק הרשות הארצית לכבאות והצלה“ – {{ח:חיצוני|חוק הרשות הארצית לכבאות והצלה|חוק הרשות הארצית לכבאות והצלה, התשע״ב–2012}};
{{ח:ת|סוג=הגדרה}} ”חוק התכנון והבנייה“ – {{ח:חיצוני|חוק התכנון והבנייה|חוק התכנון והבנייה, התשכ״ה–1965}};
{{ח:ת|סוג=הגדרה}} ”כרטיסי נסיעה למירון“ – כרטיסי נסיעה ייעודיים לנסיעה בתחבורה הציבורית למתחם מירון בזמן ההילולה, שמנפיק הממונה על כרטיסי הנסיעה למירון;
{{ח:ת|סוג=הגדרה}} ”הממונה על ההילולה“ – אדם בעל ידע וניסיון מתאימים שמינה השר לארגן את ההילולה ולנהלה;
{{ח:ת|סוג=הגדרה}} ”הממונה על כרטיסי הנסיעה למירון“ – עובד משרד התחבורה והבטיחות בדרכים שהמנהל הכללי של משרד התחבורה והבטיחות בדרכים הסמיך לעניין חוק זה;
{{ח:ת|סוג=הגדרה}} ”מהנדס רשוי“ – מהנדס הרשום בפנקס המהנדסים והאדריכלים כהגדרתו {{ח:חיצוני|חוק המהנדסים והאדריכלים|בחוק המהנדסים והאדריכלים, התשי״ח–1958}}, בענף הנדסה אזרחית;
{{ח:ת|סוג=הגדרה}} ”מהנדס רשות בעל ניסיון“ – מי שכשיר להתמנות למהנדס רשות מקומית לפי {{ח:חיצוני|חוק הרשויות המקומיות (מהנדס רשות מקומית)|חוק הרשויות המקומיות (מהנדס רשות מקומית), התשנ״ב–1991}}, שיש לו ניסיון של חמש שנים לפחות בכהונה בתפקיד מהנדס ועדה מקומית;
{{ח:ת|סוג=הגדרה}} ”מיתקן הדלקה“ – מיתקן ייעודי המאפשר הבערת אש פתוחה בצורה בטיחותית ומבוקרת;
{{ח:ת|סוג=הגדרה}} ”המפקח הכללי של המשטרה“ – כמשמעותו {{ח:חיצוני|פקודת המשטרה|בפקודת המשטרה [נוסח חדש], התשל״א–1971}};
{{ח:ת|סוג=הגדרה}} ”משכנו במירון“ – מי שראש המועצה האזורית מרום הגליל או מי מטעמו אישר כי מקום מגוריו או מקום שהייתו הקבוע הוא במתחם מירון או שהוא שוכר יחידת אירוח במתחם מירון;
{{ח:ת|סוג=הגדרה}} ”מתחם מירון“ – המתחם המסומן במפה {{ח:פנימי|תוספת 1|שבתוספת הראשונה}} באות א׳, הכולל, בין השאר, את מתחם קבר רבי שמעון בר יוחאי, את היישוב מירון, את מסוף הנוסעים ואת ישיבת בני עקיבא ”מירון“ ושטחים נוספים בשיפולי הר מירון;
{{ח:ת|סוג=הגדרה}} ”מתחם קבר רבי שמעון בר יוחאי“ – המתחם הכלול במתחם מירון ומסומן במפה {{ח:פנימי|תוספת 1|שבתוספת הראשונה}} באות ב׳;
{{ח:ת|סוג=הגדרה}} ”נציב כבאות והצלה“ – נציב כהגדרתו {{ח:חיצוני|חוק הרשות הארצית לכבאות והצלה|בחוק הרשות הארצית לכבאות והצלה}};
{{ח:ת|סוג=הגדרה}} ”הרשות הארצית לכבאות והצלה“ – הרשות שהוקמה {{ח:חיצוני|חוק הרשות הארצית לכבאות והצלה|בחוק הרשות הארצית לכבאות והצלה}};
{{ח:ת|סוג=הגדרה}} ”השר“ – שר ירושלים ומסורת ישראל.

{{ח:סעיף|2|הגבלות על שהייה במתחם מירון בזמן ההילולה}}
{{ח:תת|(א)}} לא ישהה אדם במתחם מירון בזמן ההילולה, אלא אם כן מתקיים בו אחד מאלה:
{{ח:תתת|(1)}} הוא קיבל היתר שהייה לפי {{ח:פנימי|סעיף 3|סעיף 3}}, ובכפוף לתנאיו של היתר השהייה;
{{ח:תתת|(2)}} משכנו במירון;
{{ח:תתת|(3)}} הוא נדרש להגיע למתחם מירון לשם עבודתו ולהיות נוכח במתחם מירון לשם מילוי תפקידו, לרבות אם הוא אחד מאלה:
{{ח:תתתת|(א)}} נמנה עם העוסקים בארגון, ניהול או הפקה של ההילולה;
{{ח:תתתת|(ב)}} נמנה עם כוחות הביטחון, החירום או ההצלה;
{{ח:תתתת|(ג)}} פקח שמונה לפי {{ח:חיצוני|חוק גנים לאומיים, שמורות טבע, אתרים לאומיים ואתרי הנצחה#סעיף 58|סעיף 58 לחוק גנים לאומיים, שמורות טבע, אתרים לאומיים ואתרי הנצחה, התשנ״ח–1998}}, והוא נושא תעודת פקח כאמור;
{{ח:תתת|(4)}} הוא נדרש להגיע למתחם מירון לשם סיוע לאדם עם קושי או מצוקה, טיפול בקטין, מתן או קבלה של סיוע רפואי או טיפול בכל נושא אחר הנדרש בדחיפות למניעת נזק ממשי.
{{ח:תת|(ב)}} לא ישהה מי שמשכנו במירון במתחם קבר רבי שמעון בר יוחאי בזמן ההילולה, אלא אם כן קיבל היתר שהייה במתחם קבר רבי שמעון בר יוחאי לפי {{ח:פנימי|סעיף 3|סעיף 3(ב)(2)}} או שמתקיים בו האמור בסעיף קטן (א)(3) או (4).
{{ח:תת|(ג)}} הממונה על ההילולה ידאג להצבת שלטים או מחסומים המיידעים את הציבור בדבר איסור השהייה לפי סעיף זה, זמן סביר לפני זמן ההילולה, בדרכי הגישה למתחם מירון ובדרכי הגישה והכניסות למתחם קבר רבי שמעון בר יוחאי.
{{ח:תת|(ד)}} השר יקבע בצו את המספר המרבי של השוהים במתחם מירון בכל רגע נתון בזמן ההילולה.
{{ח:תת}} {{ח:הערה|פורסם {{ח:חיצוני|צו להסדרת אירוע הילולת רבי שמעון בר יוחאי בהר מירון (מספר מרבי של שוהים במתחם מירון) (הוראת שעה)|צו להסדרת אירוע הילולת רבי שמעון בר יוחאי בהר מירון (מספר מרבי של שוהים במתחם מירון) (הוראת שעה), התשפ״ג–2023}} (ק״ת תשפ״ג, 1724), לפיו המספר המרבי של שוהים במתחם מירון בכל רגע נתון בזמן ההילולה לפי סעיף 2(א)(1) ו־(2) הוא – 50,500 אנשים.}}

{{ח:סעיף|3|היתר שהייה וכרטיסי נסיעה למירון}}
{{ח:תת|(א)}} השר רשאי לתת היתרי שהייה במתחם מירון או במתחם קבר רבי שמעון בר יוחאי; ההיתר יכלול את משך תוקפו.
{{ח:תת|(ב)}} היתרי שהייה כאמור בסעיף קטן (א) יהיו אלה:
{{ח:תתת|(1)}} היתרי שהייה במתחם מירון שיינתנו באמצעות רכישת כרטיסי נסיעה בתחבורה הציבורית למירון; הרכישה תהיה פתוחה לכלל הציבור, בדרך של כל הקודם זוכה; הממונה על כרטיסי הנסיעה למירון יהיה אחראי רק למכירתם והנפקתם של כרטיסי הנסיעה למירון;
{{ח:תתת|(2)}} היתרי שהייה במתחם קבר רבי שמעון בר יוחאי יכול שיינתנו למי שמשכנו במירון שלא באמצעות כרטיסי נסיעה בתחבורה ציבורית למירון; השר רשאי לאצול לראש המועצה האזורית מרום הגליל את סמכותו לתת למי שמשכנו במירון היתרי שהייה במתחם קבר רבי שמעון בר יוחאי.
{{ח:תת|(ג)}} לא תתאפשר הגעה בתחבורה ציבורית אל מתחם מירון בזמן ההילולה, אלא באמצעות כרטיסי נסיעה שהונפקו לפי סעיף קטן (ב); לכל הסדר נסיעה אחר בתחבורה ציבורית אל מתחם מירון לא יהיה תוקף בזמן ההילולה.
{{ח:תת|(ד)}} נוסף על הוראות סעיף קטן (ב), השר רשאי לתת היתרי שהייה במתחם מירון, שלא בדרך של הנפקת כרטיסי נסיעה למירון, למי שנמנים עם אחת הקבוצות המפורטות להלן, ובלבד שסך כל היתרי השהייה לפי סעיף קטן זה לא יעלה על 15 אחוזים מכלל היתרי השהייה שיונפקו לפי חוק זה:
{{ח:תתת|(1)}} קהילות, קבוצות וחסידויות שלהן קשר ייחודי ארוך שנים להילולות ל״ג בעומר המתקיימות בהר מירון;
{{ח:תתת|(2)}} קרובי משפחה של הנספים באסון הילולת מירון בשנת התשפ״א; לעניין זה, ”קרוב משפחה“ – בן או בת זוג, ילד או ילדה, הורה, אח או אחות, סבא או סבתא;
{{ח:תתת|(3)}} מי שיש עניין ציבורי בהגעתו להילולה – לפי אמות מידה שיקבע השר שיפורסמו עד יום כ״ז בניסן התשפ״ג (18 באפריל 2023), באתר האינטרנט של משרד ירושלים ומסורת ישראל וכן בעיתונים בעלי תפוצה ארצית.

{{ח:סעיף|4|איסור הדלקה במתחם מירון בזמן ההילולה שלא במסגרת אירוע ההדלקה המרכזי}}
{{ח:תת|(א)}} לא יארגן אדם הדלקה ולא יבצע הדלקה במתחם קבר רבי שמעון בר יוחאי בזמן ההילולה שלא במסגרת אירוע ההדלקה המרכזי לפי {{ח:פנימי|סעיף 5|סעיף 5}}.
{{ח:תת|(ב)}} לא יארגן אדם הדלקה ולא יבצע הדלקה במתחם מירון שלא במסגרת אירוע ההדלקה המרכזי אלא במסגרת אירוע נוסף לפי {{ח:פנימי|סעיף 6|סעיף 6}}.
{{ח:תת|(ג)}} לא יארגן אדם הדלקה ולא יבצע הדלקה אלא במקום שהמדינה או מי מטעמה הכשירו ובמיתקן הדלקה.

{{ח:סעיף|5|אירוע ההדלקה}}
{{ח:תת|(א)}} בזמן ההילולה ייערך במתחם קבר רבי שמעון בר יוחאי אירוע הדלקה אחד בלבד שיכלול שני מיתקני הדלקה; את אירוע ההדלקה יקיים מי שיקבל היתר לכך מאת השר לפי סעיף קטן (ב) ובהתאם לתנאי אותו היתר.
{{ח:תת|(ב)}} השר ייתן היתר לקיום אירוע ההדלקה המרכזי על בסיס המלצות הביניים של ועדת החקירה הממלכתית לחקר אסון הר מירון שמונתה לפי החלטת הממשלה מס׳ 7 מיום י׳ בתמוז התשפ״א (20 ביוני 2021), ובלבד שנוכח לדעת, לפי חוות דעת מאת הממונה על ההילולה, שהתקיימו כל אלה:
{{ח:תתת|(1)}} תנאים שהתנה קצין אגף המבצעים במחוז צפון, ובהיעדרו – מפקד מרחב כינרת במחוז צפון במשטרת ישראל, לקיום אירוע ההדלקה המרכזי – על יסוד שיקולים של שלום הציבור או ביטחונו;
{{ח:תתת|(2)}} תנאים שהתנה ראש מחלקת הגנה מאש במחוז צפון ברשות הארצית לכבאות והצלה לקיום אירוע ההדלקה המרכזי – על יסוד שיקולים של בטיחות אש וכיבוי דלקות;
{{ח:תתת|(3)}} אישור לקיום אירוע ההדלקה המרכזי שנתן מהנדס רשוי שהוא בעל ניסיון של עשר שנים לפחות בתחום הבטיחות של אסיפות ועצרות עם לעניין {{ח:חיצוני|חוק הבטיחות במקומות ציבוריים|חוק הבטיחות}} – לעניין בטיחות האירוע, לרבות יציבות אמצעי העזר לאירועים.
{{ח:תת|(ג)}} אישור הרשות המקומית או בעל תפקיד בה לא יהיה תנאי לקיומו של אירוע ההדלקה המרכזי, והמנויים בסעיף קטן (ב)(1) או (2) לא ידרשו אישור כאמור כתנאי לקיום אירוע ההדלקה המרכזי.
{{ח:תת|(ד)}} בלי לגרוע מהאמור בסעיף קטן (ב), השר רשאי לקבוע בהיתר לאירוע ההדלקה המרכזי תנאים נוספים, אם מצא כי יש בכך צורך לפי המלצת הממונה על ההילולה.
{{ח:תת|(ה)}} היתר שניתן לפי סעיף זה יפורסם לציבור באתר האינטרנט של משרד ירושלים ומסורת ישראל לפני תחילת זמן ההילולה.

{{ח:סעיף|6|הגבלות על קיום אירועים נוספים}}
{{ח:תת|(א)}} לא יתקיים אירוע נוסף במתחם מירון בזמן ההילולה ולא יארגן אדם ולא יערוך אדם אירוע נוסף במתחם מירון בזמן ההילולה, אלא אם כן השר נתן היתר לעריכת אירוע נוסף לפי סעיף קטן (ב), ובכפוף לתנאי אותו היתר.
{{ח:תת|(ב)}} לא ייתן השר היתר לקיום אירוע נוסף אלא אם כן נוכח לדעת, לפי חוות דעת מאת הממונה על ההילולה, שהתקיימו כל אלה:
{{ח:תתת|(1)}} תנאים שהתנה קצין אגף המבצעים במחוז צפון, ובהיעדרו – מפקד מרחב כינרת במחוז צפון במשטרת ישראל, לקיום האירוע הנוסף – על יסוד שיקולים של שלום הציבור או ביטחונו;
{{ח:תתת|(2)}} תנאים שהתנה ראש מחלקת הגנה מאש במחוז צפון ברשות הארצית לכבאות והצלה לקיום האירוע הנוסף – על יסוד שיקולים של בטיחות אש וכיבוי דלקות;
{{ח:תתת|(3)}} לגבי אירוע נוסף הכולל הכנה או הגשה של מזון בלא תשלום – תנאים שהתנה רופא מחוז צפון במשרד הבריאות לקיום האירוע הנוסף – על יסוד שיקולי תברואה;
{{ח:תתת|(4)}} אישור לקיום האירוע הנוסף שנתן מהנדס רשוי שהוא בעל ניסיון של עשר שנים לפחות בתחום הבטיחות של אסיפות ועצרות עם לעניין {{ח:חיצוני|חוק הבטיחות במקומות ציבוריים|חוק הבטיחות}} – לעניין בטיחות האירוע, לרבות יציבות אמצעי העזר לאירועים ולמעט אמצעי עזר שהוא מערכת הגברה פרטית.
{{ח:תת|(ג)|(1)}} בקשה לעריכת אירוע נוסף תוגש לממונה על ההילולה עד יום כ״ט בניסן התשפ״ג (20 באפריל 2023) בהתאם להנחיות שיפרסם השר באתר האינטרנט של משרד ירושלים ומסורת ישראל.
{{ח:תתת|(2)}} הממונה על ההילולה יגיש את הבקשות לאישור השר עד יום י״ג באייר התשפ״ג (4 במאי 2023) ויצורפו להן אישורים המעידים כי מולאו התנאים שהתנו גורמי המקצוע לפי סעיף קטן (ב)(1) עד (3), לפי העניין, ואישור מהנדס רשוי לפי סעיף קטן (ב)(4).
{{ח:תת|(ד)}} השר רשאי, לפי שיקול דעתו, לתת היתר לקיום אירוע נוסף, לאחר שהתקיימו התנאים שבסעיף קטן (ב), וכן רשאי הוא לסרב לתיתו או להתנותו בתנאים נוספים, והכול כדי להבטיח את ההתנהלות הבטוחה והתקינה של ההילולה ולאפשר לכמה שיותר אנשים המעוניינים בכך להשתתף בהילולה.
{{ח:תת|(ה)}} השר יפרסם באתר האינטרנט של משרד ירושלים ומסורת ישראל את כלל ההיתרים שנתן לקיום אירוע נוסף, כאמור בסעיף קטן (ב), עד יום ט״ז באייר התשפ״ג (7 במאי 2023).
{{ח:תת|(ו)}} אישור הרשות המקומית או בעל תפקיד בה לא יהיה תנאי לקיומו של אירוע הדלקה נוסף, והמנויים בסעיף קטן (ב)(1) עד (3) לא ידרשו אישור כאמור כתנאי לקיום אירוע הדלקה נוסף.

{{ח:סעיף|7|אחריות הממונה על ההילולה}}
{{ח:ת}} הממונה על ההילולה או מי מטעמו יהיה אחראי לספירת השוהים במתחם מירון בכל רגע נתון בזמן ההילולה ולספירת מספר המשתתפים באירוע ההדלקה המרכזי ובאירוע נוסף; נוכח הממונה על ההילולה שמספר השוהים במתחם מירון בכל רגע נתון בזמן ההילולה עולה על המספר המרבי של השוהים שנקבע בצו לפי {{ח:פנימי|סעיף 2|סעיף 2}} או שמספר המשתתפים באירוע ההדלקה המרכזי או באירוע נוסף, לפי העניין, עולה על מספר המשתתפים שנקבע בתנאי ההיתר, יביא זאת לידיעת קצין משטרה בדרגת רב־פקד ומעלה כאמור {{ח:פנימי|סעיף 8|בסעיף 8(2)}}.

{{ח:סעיף|8|סמכויות}}
{{ח:ת}} לשם אכיפת הוראות {{ח:פנימי|סעיף 2|סעיפים 2}}, {{ח:פנימי|סעיף 3|3}}, {{ח:פנימי|סעיף 4|4}}, {{ח:פנימי|סעיף 5|5}} {{ח:פנימי|סעיף 6|ו־6}} יהיו לשוטר הסמכויות המפורטות להלן:
{{ח:תת|(1)}} למנוע כניסה של אדם או רכב למתחם מירון או למתחם קבר רבי שמעון בר יוחאי, אם שהייתו של האדם באותו מקום היא בניגוד {{ח:פנימי|סעיף 2|לסעיפים 2}} {{ח:פנימי|סעיף 3|או 3}} ואף להשתמש בכוח סביר לשם כך;
{{ח:תת|(2)}} הביא הממונה על ההילולה או מי מטעמו לידיעת קצין משטרה בדרגת רב־פקד ומעלה שמספר השוהים במתחם מירון בכל רגע נתון בזמן ההילולה עולה על מספר השוהים שנקבע בצו לפי {{ח:פנימי|סעיף 2|סעיף 2}} או שמספר המשתתפים באירוע ההדלקה המרכזי או באירוע נוסף, לפי העניין, עולה על מספר המשתתפים שנקבע בתנאי ההיתר, רשאי קצין משטרה כאמור –
{{ח:תתת|(א)}} להורות על הפסקת הדלקה לפי {{ח:פנימי|סעיף 4|סעיפים 4}}, {{ח:פנימי|סעיף 5|5}} {{ח:פנימי|סעיף 6|או 6}} או על הפסקת אירוע נוסף לפי {{ח:פנימי|סעיף 6|סעיף 6}};
{{ח:תתת|(ב)}} להורות להוציא אמצעי עזר לאירועים או חפץ אחר המשמש לפעולה אסורה לפי חוק זה ממתחם מירון או ממתחם קבר רבי שמעון בר יוחאי;
{{ח:תתת|(ג)}} למנוע כניסה של אדם או רכב למתחם מירון או למתחם קבר רבי שמעון בר יוחאי, לפי העניין, ואף להשתמש בכוח סביר לשם כך;
{{ח:תתת|(ד)}} להוציא אדם או רכב ממתחם מירון או ממתחם קבר רבי שמעון בר יוחאי, לפי העניין, ואף להשתמש בכוח סביר לשם כך;
{{ח:תת|(3)}} הובא לידיעת קצין משטרה בדרגת רב־פקד ומעלה או נוכח קצין משטרה כאמור לדעת שהדלקה מתקיימת בלא היתר לפי {{ח:פנימי|סעיף 4|סעיפים 4}}, {{ח:פנימי|סעיף 5|5}} {{ח:פנימי|סעיף 6|או 6}} או בניגוד לתנאי מהותי בו או שאירוע נוסף מתקיים בלא היתר או בניגוד לתנאי מהותי בו לפי {{ח:פנימי|סעיף 6|סעיף 6}}, רשאי קצין משטרה כאמור להורות על הפסקת הדלקה או על הפסקת אירוע נוסף, לפי העניין;
{{ח:תת|(4)}} לעניין מניעת כניסה לאירוע ההדלקה המרכזי או לאירוע נוסף ולעניין הפסקתם ופיזורם של אירועים כאמור – גם הסמכויות המסורות לשוטר לפי {{ח:חיצוני|חוק הבטיחות במקומות ציבוריים|חוק הבטיחות}}, בשינויים המחויבים.

{{ח:סעיף|9|עונשין}}
{{ח:ת}} העושה אחד מאלה, דינו – הקנס הקבוע {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}:
{{ח:תת|(1)}} השוהה במתחם מירון בזמן ההילולה בניגוד להוראות {{ח:פנימי|סעיף 2|סעיף 2(א)}} או במתחם קבר רבי שמעון בר יוחאי בניגוד להוראות {{ח:פנימי|סעיף 2|סעיף 2(ב)}};
{{ח:תת|(2)}} המארגן או המבצע הדלקה במתחם מירון בזמן ההילולה בניגוד להוראות {{ח:פנימי|סעיף 4|סעיף 4}};
{{ח:תת|(3)}} המארגן או העורך אירוע נוסף במתחם מירון בזמן ההילולה בניגוד להוראות {{ח:פנימי|סעיף 6|סעיף 6(א)}}.

{{ח:סעיף|10|הוראות בעניין תכנון ובנייה}}
{{ח:תת|(א)}} יראו עבודות להכשרת קרקע ולפיתוח, עבודות להנחת תשתיות זמניות המבוצעות במתחם מירון, שימושים זמניים הנדרשים לצורכי ההילולה או אירוע המתקיים כדין במסגרתה כעבודות וכשימושים שבוצעו כדין, {{ח:חיצוני|חוק התכנון והבנייה|וחוק התכנון והבנייה}} לא יחול עליהם, ובלבד שהתקיימו בהם כל אלה:
{{ח:תתת|(1)}} הם בוצעו או נעשו על ידי המדינה או מי מטעמה;
{{ח:תתת|(2)}} מהנדס רשוי שהוא בעל ניסיון של עשר שנים לפחות בביסוס מבנים, נתן אישור, לאחר התייעצות ראש מחלקת הגנה מאש במחוז צפון ברשות הארצית לכבאות והצלה בנושא שיקולי בטיחות אש וכיבוי דלקות, בדבר התאמתם לכלל ההוראות החלות לפי כל דין שעניינן בטיחות ויציבות;
{{ח:תתת|(3)}} מהנדס רשות בעל ניסיון נתן אישור בדבר היות העבודות להכשרת קרקע ופיתוח או עבודות להנחת תשתיות זמניות, עבודות המשמשות לצורכי ההילולה או אירוע המתקיים במסגרתה;
{{ח:תתת|(4)}} עד יום ד׳ בסיוון התשפ״ג (24 במאי 2023) ישיב מבצע העבודות את הקרקע שבה בוצעו העבודות או הונחו התשתיות הזמניות כאמור, לקדמותה, ככל האפשר, אלא אם כן ניתן היתר לפי כל דין שלא לעשות כן.
{{ח:תת|(ב)}} יראו אוהל נוחות, אוהל תפילה ושירה, אמצעי עזר לאירועים למעט מבנה או מיתקן קבוע, גשר זמני להולכי רגל, מבנה יביל, מדרגות זמניות, מיתקן הדלקה, מיתקן תצפית, שלטים וכל מבנה או מיתקן זמני אחר שהוקמו במתחם מירון לצורכי ההילולה או אירוע המתקיים כדין במסגרתה, כמבנים ומיתקנים שהוקמו כדין, {{ח:חיצוני|חוק התכנון והבנייה|וחוק התכנון והבנייה}} לא יחול עליהם, ובלבד שהתקיימו בהם כל אלה:
{{ח:תתת|(1)}} הם הוקמו על ידי המדינה או מי מטעמה;
{{ח:תתת|(2)}} הם הוקמו או הוכשרו ביום י״ט בניסן התשפ״ג (10 באפריל 2023) או אחריו;
{{ח:תתת|(3)}} מהנדס רשוי שהוא בעל ניסיון של עשר שנים לפחות בביסוס מבנים נתן אישור לגביהם כאמור בסעיף קטן (א)(2);
{{ח:תתת|(4)}} מהנדס רשות בעל ניסיון נתן אישור בדבר היותם מבנים או מיתקנים זמניים המשמשים לצורכי ההילולה או אירוע המתקיים במסגרתה;
{{ח:תתת|(5)}} עד יום ד׳ בסיוון התשפ״ג (24 במאי 2023) מקים המבנים והמיתקנים פינה אותם והשיב את הקרקע שבה הוקמו לקדמותה, ככל האפשר.

{{ח:סעיף|11|ביצוע}}
{{ח:ת}} השר ממונה על ביצועו של חוק זה.

{{ח:סעיף|12|תוקף}}
{{ח:ת}} תוקפו של חוק זה עד יום ד׳ בסיוון התשפ״ג (24 במאי 2023).

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 1|סעיף 1 – ההגדרות ”מתחם מירון“ ו”מתחם קבר רבי שמעון בר יוחאי“}})}}}}
{{ח:קטע3|תוספת 1 מפה של|מפה של אתר הר מירון כולו, ובכלל זה מתחם מירון ומתחם קבר רבי שמעון בר יוחאי}}

{{ח:סעיף*}}
{{ח:ת}} {{ממורכז|[[Image:מפת אתר הר מירון.jpg|link=]]}}

{{ח:חתימות|התקבל בכנסת ביום י״א בניסן התשפ״ג (2 באפריל 2023).}}
* '''בנימין נתניהו'''
ראש הממשלה
* '''מאיר פרוש'''
שר ירושלים ומסורת ישראל
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]